Yevrohudud va AQShdagi Xitoy investitsiyalari hajmi rekord darajada oshib bormoqda. Bu boradagi ko‘rsatkich AQShda 15 mlrd, Yevropada 23 mlrd dollarga yetdi. Bu haqida Baker &amp; McKenzie yuridik firmasi va Rhodium Group konsalting guruhi ma’ruzalari asosida Financial Times xabar berdi. Xitoyda kuzatilgan iqtisodiy pasayishga qaramay, Yevropadagi ko‘rsatkich 28% foizga, AQShda esa 17% foizga oshgan. Mablag‘larni jalb qilish borasida Italiya yetakchi. Pirelli va ChemChina kompaniyalari o‘rtasidagi kelishuvga muvofiq, mamlakatga $7,9 mlrd dollari miqdorida mablag‘ kirib kelgan bo‘lsa, Fransiyadagi ko‘rsatkich $3,6 mlrd dollarini tashkil qilgan.